Uznesenie Krajského súdu Bratislava sp. zn. 2Cbi/4/2011 z 9. 5. 2012
Uznesenie Krajského súdu Bratislava z 9. mája 2012, sp. zn. 2Cbi/4/2011, ECLI:SK:KSBA:2012:1011201984.1
Súd: Krajský súd Bratislava
Spisová značka: 2Cbi/4/2011
ECLI: ECLI:SK:KSBA:2012:1011201984.1
Dátum vydania: 9. 5. 2012
Forma: Uznesenie
Text rozhodnutia
Súd: Krajský súd Bratislava Spisová značka: 2Cbi/4/2011 Identifikačné číslo súdneho spisu: 1011201984 Dátum vydania rozhodnutia: 10. 05. 2012 Meno a priezvisko sudcu, VSÚ: Mgr. Štefan Zelenák ECLI: ECLI:SK:KSBA:2012:1011201984.1 Uznesenie Krajský súd v Bratislave v právnej veci žalobcu: D.. M. A., K.. K. X, K. za účasti vedľajšieho účastníka: Mgr. Ing. Pavol Korytár, Františkánska 22, Trnava, správca konkurznej podstaty úpadcu Trnavské automobilové závody, š.p., v konkurze, IČO: 00 009 199, proti žalovanému: JUDr. Dušan Pohovej, Nám. Slobody 10, 811 06 Bratislava, správca konkurznej podstaty úpadcu TAZ, a. s., v likvidácii, Coburgova 84, Trnava, IČO: 36 227 803, o zaplatenie 261,51 EUR s príslušenstvom takto r o z h o d o l : Súd konanie p r e r u š u j e . o d ô v o d n e n i e : Žalobou podanou dňa 25.9.2009 sa žalovaný domáhal zaplatenia 74,57 EUR s príslušenstvom titulom nájomného od žalobcu. Žalobca v konaní 6Cbi 26/2009 podal vzájomný návrh na zaplatenie 261,51 EUR s príslušenstvom. Uznesením Krajského súdu v Bratislave, sp. zn. 6Cbi 26/2009, zo dňa 27.10.2011 vylúčil vzájomný návrh žalobcu na samostatné konanie. Vylúčený návrh je vedený pod sp. zn. 2Cbi 4/2011. Podľa § 47 ods. 1, zák. č. 7/2005 Z.z., ak tento zákon neustanovuje inak, vyhlásením konkurzu sa prerušujú všetky súdne a iné konania, ktoré sa týkajú majetku podliehajúceho konkurzu patriaceho úpadcovi. Lehoty v týchto konaniach ustanovené alebo určené počas prerušenia týchto konaní neplynú. Na účastníkov konania, ktorí vystupujú na strane úpadcu, prerušenie konania pôsobí len, ak ide o nerozlučné spoločenstvo alebo o vedľajšie účastníctvo. Vzhľadom na tú skutočnosť, že na majetok žalovaného bol uznesením, sp. zn. 3K 105/99 zo dňa 21.12.1999, právoplatné dňa 17.1.2000, vyhlásený konkurz, súd v súlade s § 47 ods. 1, zák. č. 7/2005 Z.z. konanie prerušil. Poučenie: Proti tomuto uzneseniu je možné podať odvolanie do 15 dní odo dňa jeho doručenia na Najvyšší súd SR v Bratislave cestou podpísaného súdu písomne, trojmo.

